**Indbydelse til U19 samling 11.-12. november 2017 i Odense Roklub.**

Deltagere:U19 roere med U19 VM potentiale (drenge og piger) indbydes til en U19 weekendsamling i Odense Roklub.

Formålet er at vurdere niveauet for U19 gruppen, for hvem målsætningen om deltagelse ved Junior VM 2018 er **realistisk**.

Det er klubbernes opgave at tilmelde roere til samlingen, som opfylder ovenstående formål.

Vurdering af teknisk og fysisk potentiale i truppen

Formålet er at give DRC og de deltagende trænere en mulighed for at vurdere roeres tekniske og fysiske niveau med henblik på at sætte projektgrupper i U19 sammenhæng.

I sæson 2018 er det hensigten at køre videre med projektstrukturen som blev gennemført i 2016 og 2017. Det betyder, at en ansøgningsproces er blevet gennemført i løbet af efteråret, og at der derefter vil blive sat navne på de trænere, som har U19 projekthold i sæson 2018. Det er vigtigt, at vi bruger den viden vi indsamler i forbindelse med første U19 samling til at sætte det bedst mulige projekttrænerhold for sæson 2018.

Foreløbigt program

**Lørdag**

7.30-8.30 Morgenmad for de som overnatter fra fredag. Sted: Odense Roklub.

??-9.00 Både rigges til og er klar at gå på vandet herefter.

9.00-9.30 Kort introduktion til weekenden, herunder fokusområder for weekenden.

9.30-11.30 Første pas på vandet.

12.00-13.00 Frokost i klubben.

13.00-14.00 Oplæg for roere og trænere v/ Niels Feddersen, Sportspsykologisk konsulent.

14.30-16.00 Andet pas på vandet.

18.00-19.00 Aftensmad i klubben.

**Søndag**

7.30-8.30 Morgenmad i klubben.

9.00-11.00 Første pas på vandet.

11.30-12.30 Frokost i klubben.

13.00-14.45 Andet pas på vandet og bådpakning.

14.45-15.00 Fælles opsamling. Hvad skal der ske fremover mv.?

Praktisk

Overnatning bliver i Odense Roklub. Det er muligt at overnatte fra fredag til lørdag i roklubben. Til de som overnatter fra fredag, vil der være morgenmad lørdag. (husk madpakke til fredag aften, hvis I kommer der).

Husk underlag/madras og sengetøj!

Der vil være bådtransport fra/til Hadsund og ned gennem Jylland til Odense. Kontakt Jens Toft, Hadsund (2072 6228 eller jens.tc@sol.dk) for at booke plads.

Der vil være bådtransport fra/til Bagsværd på tværs af Sjælland og til Odense. Kontakt Anders Andreasen, DRC ata@roning.dk for at booke plads.

Odense Roklub er ved at regne på prisen, men forsøger naturligvis at holde det så billigt som muligt. Der afregnes direkte med Odense Roklub på dagen. Afregning foregår kontant eller mobilpay!

Persontransport er for egen regning og trænere er naturligvis ansvarlige for deres roere. Både i forbindelse med transport og igennem resten af weekenden.

Alle roere overnatter i klubben – også roere fra nærområdet!

Vinterroningsreglement

For at undgå uklarhed om hvilket reglement der skal følges til samlinger og træningslejre, hvor DRC er arrangører, er der i samarbejde med sikkerhedsudvalget blevet udarbejdet et vinterroningsreglement som er godkendt at DRCs bestyrelse. Reglementet slår fast at DRC er ansvarlige for sikkerheden. Klubben som stiller faciliteter til rådighed under samlinger/træningslejre har ikke et sikkerhedsansvar ved vinterroning.

Vinterroningsreglementet er vedhæftet og kan desuden findes på roning.dk: [https://roning.dk/elite/aktuel-saeson/vinterroreglement-drc/](https://roning.dk/elite/aktuel-saeson/vinterroreglement-drc/%20) Læs reglementet grundigt igennem. Det er muligt at der kræves dispensation hos jeres egen bestyrelse, selvom det er DRC vinterroningsreglement der benyttes. Det er jeres ansvar at få en afklaring med jeres egen klub/bestyrelse.

Bemærk venligst at det er blevet obligatorisk for alle roere OG trænere at bære redningsvest (§11). Man er naturligvis selv ansvarlig for at medbringe disse.

Roere under 18 år skal ifølge reglementet medbringe en forældreerklæring som roeren tilladelse til at deltage i vinterroning under DRCs vinterroningsreglement. Man er velkommen til at udarbejde sin egen erklæring, men for en nemheds skyld er der vedlagt en skabelon til denne indbydelse som I er velkomne til at benytte. Forældreerklæringen afleveres ved samlingens start lørdag morgen.

Bekræftelse af invitation

Så vi har et konkret overblik over trænere og roere som deltager, beder vi om en tilmelding af den enkelte roer og træner. I tilmeldingen udfylder I også om hvorvidt I overnatter mv.

Både roere og trænere SKAL udfylde tilmeldingen, så Odense Roklub har et overblik over mad og overnatning. Tilmeldingen foregår elektronisk på følgende link senest søndag den 5. november: [https://goo.gl/forms/l8xY9H7QjOIm7xmg1](https://goo.gl/forms/l8xY9H7QjOIm7xmg1%20) (Hvis du ønsker at tilmelde flere personer, skal du trykke på ”Submit another response”, når du har udfyldt en tilmelding)

(Ved problemer med tilmelding/bekræftelse af invitation skriv eller ring til Anders Tranberg Andreasen på ata@roning.dk eller 22665226)